paragraph_text: Podrijetlo Letećih glava uvelike se razlikuje od priče do priče. U nekim pričama Leteća glava nastaje iz scene nasilnog ubojstva-- odsječena glava žrtve naraste do enormne veličine ili glava izroni iz masovne grobnice. U drugima se čovjek pretvara u Leteću glavu nakon što je počinio čin kanibalizma. U mnogim se pričama podrijetlo Letećih glava uopće ne spominje - one su iskonska čudovišta čija je priroda jesti ljude, ali povremeno imaju druge vlastite motive.